મેં કહ્યું, ‘પાનાનો નંબર તો યાદ નથી. અમારા ઘરે મુંબઈમાં બનારસ પ્રેસનું ઘણા સમય પહેલાનું તુલસી કૃત ‘રામાયણ’ હતું. તેમાં જણાવેલ કે જ્યારે શ્રી રામ લંકા વિજય કરીને અયોધ્યા જવાં પુષ્પક વિમાનમાં બેસવાં જાય છે ત્યારે ત્યાંના લોકો એમને વિનંતી કરે છે, ‘હે રામ, અયોધ્યા ગયા પછી અમને તથા અમારા ગામ જનોને આપના દર્શન ક્યારે થશે? આપ, જાનકી, લક્ષ્મણ તેમ જ ભક્ત વીર હનુમાન પગપાલા અમારા ગામોમાંથી પસાર થાવ તો આપના દુર્લભ દર્શનનો લાભ મળી શકે. શ્રી રામે લોકોની ભક્તિને માન આપીને દક્ષિણથી ઉત્તરમાં પશ્ચિમ બાજુએ સૌ ગામ લોકોને દર્શન આપતા- આપતા પૂર્વ ભણી પ્રયાણ કર્યું. ત્યાંથી પુષ્પકમાં બેસીને અયોધ્યા પધાર્યા. એમ થતાં અમારી બાજુએ શનિવાર આવી ગયો, જ્યારે તમારી બાજુએ મંગલવાર થયો. તમે એ પ્રત મેળવશો એટલે તમને શનિવાર અને મંગલવારનું રહસ્ય મળી જશે.’ ત્યારથી આર.કે. ના ‘હનુમાન ચાલીસા’ ના સવાલના જવાબમાં મારો સવાલ તેમને થતો, તુલસી કૃત ‘રામાયણ’ મળ્યું? ત્યારબાદ એમને આ અંગે મને પૂછવામાંથી મુક્તિ આપી.